ΓΡΑΠΤΗ ΕΡΩΤΗΣΗ P-0577/00

υποβολή: Niall Andrews (UEN) προς την Επιτροπή

(24 Φεβρουαρίου 2000)

Θέμα: Συγχώνευση μεταξύ Sprint και MCI WorldCom

Το 1998 η Επιτροπή εξέτασε την προτεινόμενη συγχώνευση μεταξύ MCI και WorldCom και εκτίμησε ότι η εταιρεία που θα προκύψει από τη συγχώνευση θα ελέγχει το 50 % ή περισσότερο των αμερικανικών δικτύων στήριξης και συμπέρανε ότι αυτή η συγκέντρωση θα έχει δυσμενείς για τον ανταγωνισμό επιπτώσεις στους φορείς, στους παρόχουςπηρεσιών Διαδικτύου και στους χρήστες του Διαδικτύου στην Ευρώπη. Ως αποτέλεσμα, η Επιτροπήποχρέωσε την MCI να εγκαταλείψει τις δραστηριότητές της στον τομέα των δικτύων στήριξης.

1. Έχει τώρα ενημερωθεί η Επιτροπή για την προτεινόμενη συγχώνευση μεταξύ της Sprint και της MCI WorldCom, η οποία θα έχει ως αποτέλεσμα την μεγαλύτερη κεφαλαιοποίηση αγοράς στον κόσμο, την κυριαρχία στο παγκόσμιο Διαδίκτυο και συνακόλουθες δυσμενείς για τον ανταγωνισμό επιπτώσεις στην Ευρώπη;

2. Γνωρίζει περαιτέρω η Επιτροπή ότι μια τέτοια συγχώνευση μεταξύ τουπ' αριθ. 1 και τουπ' αριθ. 2 παρόχου δικτύων στήριξης των ΗΠΑ θα οδηγήσει σε μερίδιο αγοράς 80 % στις ΗΠΑ με σημαντική ευρωπαϊκή καιπερατλαντική δυναμικότητα;

3. Τα ευρωπαϊκά δίκτυα Πρωτοκόλλου Διαδικτύου (ΙΡ) είναι διευθετημένα κατά τέτοιο τρόπο ώστε η ενδο-ευρωπαϊκή κυκλοφορία να δρομολογείται συχνά μέσω των Ηνωμένων Πολιτειών. Η MCI WorldCom, με τη μεγάλη εγκατάσταση μεταγωγής στην πόλη Ουάσινγκτον των ΗΠΑ, χειρίζεται το 85 % του συνόλου

της ενδοευρωπαϊκής διαδικτυακής κυκλοφορίας. Η Sprint έχει στην ιδιοκτησία της την μοναδική άλλη μονάδα μεταγωγής στην ανατολική ακτή των ΗΠΑ. Συγχωνευόμενες, θα αποκτήσουν δεσπόζουσα θέση. Αυτό θα τους επιτρέψει να επιβάλλουνψηλότερες τιμές για τη μεταφορά και τη μεταγωγή της παγκόσμιας διαδικτυακής κυκλοφορίας. Πρόκειται η Επιτροπή να εξετάσει επειγόντως την προτεινόμενη νέα συγχώνευση μεταξύ Sprint και MCI WorldCom και να λάβει μέτρα προκειμένου η συγχώνευση να μην πραγματοποιηθεί τελικά, δεδομένου ότι θα έχει σοβαρές συνέπειες για τους ευρωπαίους πελάτες χονδρικής (παρόχουςπηρεσιών Διαδικτύου) και λιανικής (χρήστες του Διαδικτύου);

Απάντηση του κ. Monti εξ ονόματος της Επιτροπής

(27 Μαρτίου 2000)

Η Επιτροπή πληροφορεί το αξιότιμο μέλος του Ευρ. Κοινοβουλίου ότι εξετάζει ενδελεχώς τη συγχώνευση μεταξύ της MCI WorldCom και της Sprint. Η Επιτροπή αποφάσισε την 21η Φεβρουαρίου 2000 ν’ αρχίσει τετράμηνη, πλήρη έρευνα της επίπτωσης που μπορεί να έχει η εν λόγω συγχώνευση επί του ανταγωνισμού στην κοινή αγορά.

Η Επιτροπή ήδη το 1998 εξέτασε τα αποτελέσματα της συγχώνευσης μεταξύ της MCI και της WorldCom στην αγορά παροχής σύνδεσης στο Διαδίκτυο. Η έρευνα της παρούσαςπόθεσης από την Επιτροπή επικεντρώνεται κατ' αρχάς, κι αυτή τη φορά, στην αγορά παροχήςπηρεσιώνψηλού επιπέδου σύνδεσης στο Διαδίκτυο (δηλαδή στα δίκτυα στα οποία όλοι έχουν άμεση ή έμμεση πρόσβαση με στόχο την επίτευξη διεθνούς σύνδεσης στο Διαδίκτυο). Επιπλέον η Επιτροπή εξετάζει την αγορά παροχής παγκοσμίων τηλεπικοινωνιακώνπηρεσιών στις πολυεθνικές εταιρείες, καθώς και την αγορά των διεθνών συνδιαλέξεων που προέρχονται από την Κοινότητα και που καταλήγουν στις Ηνωμένες Πολιτείες.

Εάν η έρευνα της Επιτροπής καταλήξει στο συμπέρασμα ότι η συγχώνευση θα οδηγήσει στη δημιουργία ή στην ενίσχυση δεσπόζουσας θέσης σε οποιαδήποτε από τις εν λόγω αγορές, τα ενδιαφερόμενα μέρη έχουν τη δυνατότητα να προτείνουν μέτρα για να άρουν αυτές τις επιφυλάξεις.

Η τελική απόφαση για τηνπόθεση αναμένεται να ληφθεί τις πρώτες ημέρες του Ιουλίου 2000.